Document ID: 32014R0752

UREDBA KOMISIJE (EU) br. 752/2014
оd 24. lipnja 2014.
o zamjeni Priloga I. Uredbi (EZ) br. 396/2005 Europskog parlamenta i Vijeća
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 4.,
budući da:
(1)
Proizvodi biljnog i životinjskog podrijetla na koje se primjenjuju maksimalne razine ostataka pesticida („MR”) utvrđene Uredbom (EZ) br. 396/2005, podložno odredbama te Uredbe, navedeni su u Prilogu I. toj Uredbi.
(2)
U Prilogu I. spomenutoj Uredbi potrebno je pružiti dodatne informacije u pogledu dotičnih proizvoda, posebno u pogledu sinonima koji se upotrebljavaju za označivanje tih proizvoda i znanstvenih naziva vrsta kojima proizvodi pripadaju.
(3)
Radi jasnoće trebala bi se izmijeniti struktura Priloga I. Uredbi (EZ) br. 396/2005 podjelom spomenutog Priloga na dva dijela. U prvom bi se dijelu trebali navesti proizvodi biljnog i životinjskog podrijetla na koje se primjenjuju maksimalne razine ostataka pesticida, dok bi u drugom dijelu trebali biti navedeni drugi proizvodi na koje se primjenjuju iste maksimalne razine ostataka pesticida, kako je navedeno u članku 2. stavku 1. Uredbe (EZ) br. 396/2005.
(4)
S obzirom na mogućnost budućeg utvrđivanja maksimalnih razina ostataka pesticida za prerađene prehrambene proizvode, kako je navedeno u članku 20. Uredbe (EZ) br. 396/2005, dijelu A Priloga I. spomenutoj Uredbi trebao bi se dodati novi unos kojim bi se obuhvatili ti proizvodi.
(5)
Zbog nove strukture Priloga I. Uredbi (EZ) br. 396/2005 bilješke iz tog Priloga trebalo bi prilagoditi i, prema potrebi, izbrisati kako bi se spriječila suvišnost.
(6)
Preko Svjetske trgovinske organizacije zatraženo je mišljenje trgovačkih partnera Unije, a njihove su napomene uzete u obzir.
(7)
Uredbu (EZ) br. 396/2005 trebalo bi stoga na odgovarajući način izmijeniti.
(8)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog I. Uredbi (EZ) br. 396/2005 zamjenjuje se Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. siječnja 2015.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. lipnja 2014.

Labels: 0
17
20
6